Ανατόλι Ντεμιανένκο

Ο Ανατόλι Βασιλίοβιτς Ντεμιανένκο () (γενν. 19 Φεβρουαρίου 1959) είναι Ουκρανός πρώην ποδοσφαιριστής, ο οποίος αγωνιζόταν ως αμυντικός και νυν προπονητής.

 Σταδιοδρομία 

 Ως παίκτης 
Ο Ντεμιανένκο ξεκίνησε την ποδοσφαιρική σταδιοδρομία του στην ακαδημία νέων της σχολής ποδοσφαίρου Dnipro-75 στη γενέτειρά του, το Ντνίπρο. Προστέθηκε στο ρόστερ της τοπικής Ντνίπρο Ντνιπροπετρόφσκ του Πρωταθλήματος ΕΣΣΔ τη σεζόν 1975. Ωστόσο, έκανε το ντεμπούτο του για την κύρια ομάδα της Ντνίπρο τη σεζόν 1978. Μέχρι το τέλος εκείνης της σεζόν είχε παίξει 20 παιχνίδια, όπου σημείωσε 1 γκολ.

Το 1979, ο Ντεμιανένκο έπαιξε δύο παιχνίδια για την Εθνική Ουκρανίας στη Σπαρτακιάδα των Λαών της ΕΣΣΔ.Football at the 1979 Spartakiad of the Peoples of USSR

Ο Ντεμιανένκο ήταν ένας μακροχρόνιος αρχηγός της Ντιναμό Κιέβου και ένας παραγωγικός αριστεροπόδαρος παίκτης για τη Σοβιετική Ένωση, ο οποίος μπορούσε να αγωνιστεί σε ολόκληρη την πλευρά από την άμυνα μέχρι την επίθεση. Επίσης, αγωνίστηκε σε σύντομες θητείες για τη γερμανική 1. ΦΚ Μαγδεμβούργο και την πολωνική Βίντζεφ Λοτζ. Τον Δεκέμβριο του 2000 ψηφίστηκε ο 3ος καλύτερος παίκτης στην Ουκρανική «Ομάδα του Αιώνα» σύμφωνα με δημοσκόπηση της εβδομαδιαίας εφημερίδας The Ukrainsky Futbol weekly, πίσω από τον Αντρέι Σεβτσένκο και τον Όλεγκ Μπλαχίν. Ο Ντεμιανένκο είναι 4ος στα ρεκόρ όλων των χρονικών συμμετοχών για την Εθνική ΕΣΣΔ και έπαιξε σε τρία Παγκόσμια Κύπελλα για αυτήν.

 Ως προπονητής 
Ο Ντεμιανένκο ξεκίνησε την προπονητική σταδιοδρομία του με την ΦΚ ΤΣΣΚΑ Κιέβου το 1993. Μετά τη συγχώνευση των ανδρών του Στρατού με την την ΦΚ Μπορίσπιλ έγινε μέλος του προπονητικού επιτελείου της πρόσφατα ιδρυθείσας ΦΚ ΤΣΣΚΑ-Μπορίσφεν Κιέβου. Ήδη την επόμενη σεζόν, το 1994, ο Ντεμιανένκο εντάχθηκε στη Ντιναμό Κιέβου. Μέχρι το 2005 ήταν τακτικός προπονητής του μεγάλου προπονητικού επιτελείου της Ντιναμό και στη συνέχεια του προτάθηκε να γίνει πρώτος προπονητής. Κατά τη διάρκεια αυτής της περιόδου κέρδισε το Πρωτάθλημα Ουκρανίας μία φορά, το 2006–07. Κέρδισε επίσης το Κύπελλο Ουκρανίας του 2005–06 και του 2006–07. Μετά από αρκετές ήττες της Ντιναμό Κιέβου νωρίς στη σεζόν 2007–08, ο Ντεμιανένκο παραιτήθηκε από προπονητής της Ντιναμό τον Σεπτέμβριο του 2007.Szabó replaces Demyanenko – UEFA.com, 21 Σεπτεμβρίου 2007

Τον Ιανουάριο του 2008, ο Ντεμιανένκο έγινε προπονητής της Νεφτσί Μπακού ΠΦΚ από το Αζερμπαϊτζάν, μετά την απόλυση του προπονητή Βλάστιμιλ Πετρζέλα. Ο Ντεμιανένκο έγραψε ιστορία στο Αζερμπαϊτζάν, κάνοντας τη Νεφτσί Μπακού να γίνει η πρώτη ομάδα που κατάφερε να φτάσει στον τρίτο γύρο των Προκριματικών του Κυπέλλου ΟΥΕΦΑ. Ωστόσο, απολύθηκε μετά την έναρξη του Πρωταθλήματος Αζερμπαϊτζάν, καθώς έχασε τα δύο πρώτα παιχνίδια. Στη συνέχεια, είχε θητείες με τις Νασάφ Καρσί, Βολίν Λουτσκ και ΦΚ Νίτρα.

 Προσωπική ζωή 
Ο Ανατόλι είναι πατέρας ενός Ουκρανού ποδοσφαιριστή Ντενίς Ντεμιανένκο (γενν. 2000).

 Στατιστικά σταδιοδρομίας 

 Εθνική ομάδα 
Πηγή:.. Anatoliy Demyanenko . www.rusteam.permian.ru (5 November 1952). Ανακτήθηκε στις 2 Ιανουαρίου 2011.
Σοβιετική Ένωση ΈτοςΣυμ.Γκολ 1981 4 1 1982 10 0 1983 9 2 1984 4 0 1985 14 2 1986 12 0 1987 7 0 1988 16 1 1989 2 0 1990 2 0 Σύνολο 80 6

 Διεθνή γκολ 
# Ημερομηνία Τόπος διεξαγωγής ΑντίπαλοςΤρέχων αποτέλεσμα Τελικό αποτέλεσμαΔιοργάνωση 1. 23 Σεπτεμβρίου 1981 Κεντρικό Στάδιο Λένιν, Μόσχα 2 –0 4–0 Προκριματικά Παγκοσμίου Κυπέλλου 1982 2. 27 Απριλίου 1983 3 –0 5–0 Προκριματικά Ευρωπαϊκού Πρωταθλήματος 1984 3. 9 Οκτωβρίου 1983 1 –0 2–0 4. 27 Μαρτίου 1985 Τιφλίδα 1 –0 2–0 Φιλικός αγώνας 5. 17 Απριλίου 1985 Στάδιο Βάνκντορφ, Βέρνη 2 – 1 2–2 Προκριματικά Παγκοσμίου Κυπέλλου 1986 6. 21 Νοεμβρίου 1988 Δαμασκός 1 –0 2–0 Φιλικός αγώνας

 Διακρίσεις 

 Ως παίκτης 

 Συλλογικές

 Πρωτάθλημα ΕΣΣΔ: 1980, 1981, 1985, 1986, 1990
 Κύπελλο ΕΣΣΔ: 1982, 1985, 1987, 1990
 Σούπερ Καπ ΕΣΣΔ: 1980, 1985, 1986
 Κύπελλο Κυπελλούχων Ευρώπης: 1986
 Τρόπαιο Σαντιάγο Μπερναμπέου: 1986
 Πρωτάθλημα Ουκρανίας: 1993
 Κύπελλο Ουκρανίας: 1993

 Ατομικές

 Χρυσός Παίκτης Ευρωπαϊκού Πρωταθλήματος Κ21: 1980
 Ουκρανός Ποδοσφαιριστής της Χρονιάς: 1982, 1985
 Σοβιετικός Ποδοσφαιριστής της Χρονιάς: 1985

 Ως προπονητής 

 Ντιναμό Κιέβου 

 Πρωτάθλημα Ουκρανίας: 2006–07
 Κύπελλο Ουκρανίας: 2005–06, 2006–07

 Νασάφ Καρσί 

 ΑΦΚ Καπ: 2011
 Πρωτάθλημα Ουζμπεκιστάν: 2η θέση 2011
 Κύπελλο Ουζμπεκιστάν: Φιναλίστ 2011

 Παραπομπές 

 Εξωτερικοί σύνδεσμοι 
   Ρεκόρ αγώνων  
 Προπονητικό προφίλ στο Transfermarkt.com

Κατηγορία:Σοβιετικοί ποδοσφαιριστές
Κατηγορία:Ουκρανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής ΕΣΣΔ
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Ευρωπαϊκού Πρωταθλήματος 1988
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές ΦΚ Ντνίπρο Ντνιπροπετρόφσκ
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές Μαγδεμβούργο ΦΚ
Κατηγορία:Ουκρανοί ποδοσφαιριστές στο εξωτερικό
Κατηγορία:Ποδοσφαιριστές Βίντζεφ Λοτζ
Κατηγορία:Ποδοσφαιριστές Εκστρακλάσα
Κατηγορία:Ξένοι ποδοσφαιριστές στην Πολωνία
Κατηγορία:Ουκρανοί προπονητές ποδοσφαίρου
Κατηγορία:Προπονητές ποδοσφαίρου ΤΣΣΚΑ Κιέβου
Κατηγορία:Προπονητές ποδοσφαίρου ΦΚ Ντιναμό Κιέβου
Κατηγορία:Προπονητές ποδοσφαίρου Νεφτσί Μπακού
Κατηγορία:Προπονητές ποδοσφαίρου Βολίν Λουτσκ
Κατηγορία:Προπονητές ποδοσφαίρου ΦΚ Νίτρα